Source: https://www.zakonypreludi.sk/zz/1966-26
Timestamp: 2020-03-31 09:55:12+00:00
Document Index: 779877

Matched Legal Cases: ['§ 19', '§ 14', '§ 7', '§ 3', '§ 7', '§ 15', '§ 14', '§ 57', '§ 2']

26/1966 Zb. Vyhláška Ministerstva školstva a kultúry, ktorou sa vydávajú predpisy pre rigorózne skúšky (rigorózn... | Aktuálne znenie
26/1966 Zb.
Vyhláška č. 26/1966 Zb.Vyhláška Ministerstva školstva a kultúry, ktorou sa vydávajú predpisy pre rigorózne skúšky (rigorózny poriadok).
(v znení č. 41/1967 Zb.)
Čiastka 10/1966
Platnosť od 29.04.1966 do31.08.1980
Účinnosť od 26.04.1967 do31.08.1980
Aktuálne znenie 26.04.1967 - 31.08.1980
z 27. apríla 1966,
ktorou sa vydávajú predpisy pre rigorózne skúšky (rigorózny poriadok)
Ministerstvo školstva a kultúry po dohode so Štátnou komisiou pre vedecké hodnosti ustanovuje podľa § 19 ods. 2 zákona č. 19/1966 Zb. o vysokých školách (ďalej len „zákon“):
Rigorózne skúšky podľa ustanovenia § 14 ods. 2 zákona sa vykonávajú na fakultách a vo vedných odboroch, ktoré sú uvedené v prílohe tejto vyhlášky.
Absolvent vysokej školy, ktorý sa uchádza o doktorský titul (ďalej len „uchádzač“) môže vykonať rigoróznu skúšku len vo vednom odbore, ktorý súvisí s odborom štúdia, v ktorom dosiahol vysokoškolskú kvalifikáciu.
Rigoróznou skúškou má uchádzač preukázať, že má hlbšie vedomosti vo zvolenom vednom odbore a jeho širšom základe, že ovláda základné metódy vedeckej práce, že je spôsobilý si osvojovať nové poznatky vedy a praxe, kriticky ich hodnotiť a že je schopný získané vedomosti aplikovať tvorivým spôsobom.
(1) Rigorózna skúška sa skladá z písomnej práce a ústnej skúšky.
(2) Písomná práca sa vypracúva na tému zo zvoleného vedného odboru, ktorú uchádzač dohodne s príslušnou fakultou. Predseda komisie pre rigorózne skúšky (§ 7) môže povoliť, aby ako písomná práca bola prijatá iná práca uchádzača (alebo súbor jeho prác, príp. i jeho diplomová práca), pokiaľ spĺňa požiadavky ustanovené v § 3.
(3) Ústnu skúšku vykonáva uchádzač zo zvoleného vedného odboru a jeho širšieho základu. Predmety, ktoré tvoria širší základ príslušného vedného odboru, vyhlási dekan na návrh predsedu komisie pre rigorózne skúšky.
(1) Prihlášku na rigoróznu skúšku podá uchádzač príslušnej fakulte. V prihláške uvedie vedný odbor, v ktorom chce rigoróznu skúšku vykonať.
(2) K prihláške uchádzač pripojí tieto doklady:
a) osvedčenie o štátnom občianstve; cudzinci predložia osvedčenie o cudzej štátnej príslušnosti;
b) diplom alebo obdobný doklad o dosiahnutí vysokoškolskej kvalifikácie (absolvovaní vysokej školy); u absolventov zahraničných vysokých škôl doklad o nostrifikácii;
c) stručný životopis;
d) písomnú rigoróznu prácu.
Prihlášku na rigoróznu skúšku posúdi predseda príslušnej komisie pre rigoróznu skúšku (§ 7). Ak má prihláška formálne nedostatky, zariadi ich odstránenie. Ak uchádzač nespĺňa podmienky ustanovené zákonom alebo touto vyhláškou,*) predseda komisie prihlášku zamietne. Proti zamietavému rozhodnutiu sa môže uchádzač odvolať do 15 dní od jeho doručenia k dekanovi; jeho rozhodnutie je konečné.
(1) Rigorózna skúška sa vykonáva pred komisiou pre rigorózne skúšky (ďalej len „komisia“).
(2) Komisia sa skladá z predsedu a najmenej dvoch ďalších členov; počet členov závisí najmä od počtu predmetov, ktoré tvoria širší vedný základ, z ktorých má uchádzač skladať ústnu skúšku.
(3) Komisiu vymenúva dekan pre každý vedný odbor, z ktorého sa na fakulte vykonávajú rigorózne skúšky. Predsedu komisie vymenúva z profesorov alebo docentov, ktorí pôsobia na príslušnej fakulte, ostatných členov môže vymenovať aj z vedeckých pracovníkov príslušného alebo súvisiaceho vedného odboru.
(1) Predseda komisie určí z členov komisie na posúdenie písomnej práce najmenej jedného oponenta.
(2) Oponent je povinný predložiť posudok písomne a výslovne uviesť a odôvodniť, či práca má ustanovenú úroveň alebo či ustanovené požiadavky nespĺňa.
(3) Komisia na základe posudku oponenta rozhodne, či písomná práca sa prijme alebo sa vráti uchádzačovi.
(4) Ak sa písomná práca prijme, predseda komisie určí termín a miesto ústnej skúšky; o tom musí byť uchádzač upovedomený najmenej mesiac pred určeným termínom.
(1) Ústna skúška je verejná; nemá trvať dlhšie ako dve hodiny.
(2) Ak uchádzač neprospel pri ústnej skúške, môže ju opakovať v tom istom vednom odbore iba raz, a to najskôr po troch mesiacoch odo dňa neúspešne vykonanej skúšky; pokiaľ bude uchádzač opakovať skúšku na inej fakulte, je povinný v žiadosti uviesť, na ktorej fakulte skladal skúšku prvý raz.
(1) Výsledok rigoróznej skúšky sa hodnotí stupňami „vyhovel“ alebo „nevyhovel“.
(2) O výsledku rigoróznej skúšky rokuje komisia na neverejnom zasadaní. O výsledku sa hlasuje zdvihnutím ruky. V prípade rovnosti hlasov rozhoduje hlas predsedu.
(3) O priebehu rigoróznej skúšky a výsledku hlasovania sa urobí zápisnica, ktorú podpíše predseda a členovia komisie.
(4) Výsledok hlasovania vyhlási predseda verejne.
Absolventovi vysokej školy, ktorý vykonal rigoróznu skúšku, vydá vysoká škola, na ktorej ju vykonal, diplom podľa § 15 ods. 2 zákona.
Táto vyhláška nadobúda účinnosť 1. májom 1966.
Príloha vyhlášky č. 26/1966 Zb.
fakúlt a vedných odborov pre rigorózne skúšky
Vysoká škola - fakulta udeľuje titul: Vedné odbory:
doktor prírodovedy (RNDr.) matematická logika
algebra a teória čísiel
približné a numerické metódy
doktor prírodovedy (RNDr.) geológia
užitá geológia a užitá geofyzika
mineralógia a petrografia
fyzický zemepis
hospodársky zemepis
regionálny zemepis
botanika - taxonómia rastlín
doktor filozofie (PhDr.) filozofia
porovnávacia indoeurópska jazykoveda
jazykoveda slovanských jazykov
jazykoveda germánskych jazykov
jazykoveda jazykov Ázie a Afriky
jazykoveda románskych jazykov
jazykoveda jazykov ugrofínskych a balkánskych
teória vyučovania českého jazyka
teória vyučovania ruského jazyka
teória vyučovania českej literatúry
teória vyučovania nemeckého jazyka
teória vyučovania anglického jazyka
teória vyučovania francúzskeho jazyka
dejiny českej literatúry
dejiny slovanských literatúr
dejiny germánskych a románskych literatúr
dejiny latinskej a starej gréckej literatúry
dejiny ugrofínskej literatúry
dejiny balkánskej literatúry
dejiny literatúry afrických a ázijských národov
teória a dejiny výtvarných umení
teória a dejiny divadla, filmu, rozhlasu a televízie
doktor práv (JUDr.) dejiny štátu a práva
správne právo a roľnícko-družstevné právo
hospodárske právo a finančné právo
občianske právo hmotné a občianske právo procesné
doktor filozofie (PhDr.) pedagogika
doktor filozofie (PhDr.) teória vyučovania telesnej výchovy
doktor filozofie (PhDr.) všeobecné dejiny (zameranie na novinárstvo)
československé dejiny (zameranie na novinárstvo)
pomocné vedy historické (zameranie na knihovníctvo)
UNIVERZITA J. EV. PURKYNĚ V BRNE
doktor prírodovedy (RNDr.) algebra a teória čísiel
paleontológia (zoopaleontológia)
teória a dejiny českej literatúry
teória a dejiny germánskych a románskych literatúr
doktor prírodovedy (RNDr.) geometria a topológia
teória vyučovania zemepisu
doktor filozofie (PhDr.) všeobecné dejiny
teória a dejiny ruskej a sovietskej literatúry
teória vyučovania dejepisu
teória vyučovania slovenskej literatúry
teória a dejiny slovanských literatúr
teória a dejiny slovenskej literatúry
teória a dejiny latinskej a starej gréckej literatúry
teória a dejiny ugrofínskej literatúry
doktor prírodovedy (RNDr.) farmácia
doktor prírodovedy (RNDr.) experimentálna fyzika
jazykoveda slovanských jazykov: ukrajinský jazyk
dejiny slovanských literatúr: ruská literatúra, ukrajinská literatúra
*) Napr. § 14 ods. 2 alebo § 57 ods. 3 zákona alebo § 2 tejto vyhlášky.